इस अवसर पर आयुष मंत्री (स्वतंत्र प्रभार) श्रीपद येशो नाइक ने समापन भाषण में विश्व स्वास्थ्य दिवस पर देश के लोगों को बधाई देते हुए कहा कि पिछले कुछ समय के दौरान होम्योपैथी ने अहम तकनीकी छलांग लगाई है और इसका प्रमाण दिनों दिन दिख रहे हैं। उन्होंने इस सम्मेलन में होम्योपैथी में शिक्षा और शोध के लिए दो देशों के बीच समझौते पत्रों पर हस्ताक्षर की भी प्रशंसा की। उन्होंने कहा होम्योपैथी के क्षेत्र में शोध एक प्रमुख काम होता जा रहा है। इस क्षेत्र में अभी और भी कई अंतरराष्ट्रीय गठबंधन कायम हो सकते हैं। इस तरह के गठबंधनों की काफी जरूरत है।